Polemică pe tema figurii din ceară care o înfățișa pe Sinead O’Connor. Un muzeu irlandez a retras-o după numai o zi de expunere
Un muzeu irlandez va retrage o figură de ceară a cântăreței și compozitoarei Sinead O'Connor la doar o zi după ce a expus-o, ca urmare a reacțiilor din partea familiei și a publicului, a anunțat vineri CNN. Muzeul Național de Ceară din Dublin a dezvăluit figura lui O'Connor joi, pentru că era prima comemorare a morții cântăreței, dar imediat a stârnit critici din partea fratelui acesteia, John O'Connor, care a declarat pentru RTÉ's Liveline că figura de ceară „nu semăna deloc cu Sinead”, precum și din partea fanilor ei, dintre care unul a descris opera de ceară ca fiind „șocant de proastă” într-o postare pe rețeaua X (fostă Twitter).